” આઈ ઓલવેઝ માઈન્ડ માઇ એવરી વર્ડ એન્ડ એકશન અવિનાશ . બટ ડુ યુ ?હું આવીજ છું . હું દીપ્તિ નથી . મારા અધિકારો મને છાતી ઠોકીને માંગતા આવડે છે . એક વાત હું સ્પષ્ટ કહી દઉં છું . મારી પડખે કદી દીપ્તિ જેવી ધીરજ , ધૈર્ય અને ત્યાગની અપેક્ષાઓ ન સેવતો . હું વ્યવહારુ છું અને વ્યવહારુ જગત નો સામનો કરતા હું સારી પેઠે જાણું છું . મને આદર્શ બની મારા અધિકારોને ત્યાગવાનો કોઈ શોખ નથી . મારા જીવનમાં હું મારાજ નિર્ણયો સ્વીકારું છું . પત્ની બનવું કે જીવનસાથી બનવું એટલે કોઈની પગાર વિનાની કામવાળી બનવું એ પ્રાચીન વિચારોની શાળાથી મને છલોછલ નફરત છે . દીપ્તિની જેમ સવાર- સાંજ તારી આજુબાજુ ફુદરડી ખાતી તારો દરેક સામાન હાથમાં થમાવાની આવડત ન મારામાં છે ન હું કેળવીશ . એક પુખ્ત સ્ત્રી અને પુરુષને પોતાની સ્વનિર્ભરતા પોતાનાજ ખભા પર ઉપાડવી જોઈએ . મારા વિચારો તદ્દન પારદર્શક તારી સામે છે હવે નિર્ણય તારે લેવાનો છે . તને દીપ્તિ જોડે જીવનની એક નવી શરૂઆત કરવી છે કે મારી જોડે એક નવું જીવન આરંભવું છે ? જો તારી પસંદગી દીપ્તિ જ હોય તો ઓલ ઘી બેસ્ટ …આમ હેપ્પી ફોર બોથ ઓફ યુ ……. આગળ હવે મને મારા જીવન જોડે શું કરવું છે એ મુક્ત રીતે વિચારવા હું સ્વતંત્ર થાઉં છું અને જો તારી પસંદગી હું છું તો તારે આજે રાત્રેજ દીપ્તિને શબ્દેશબ્દ આપણા સંબંધથી માહિતગાર કરવી પડશે ….હું તારા નિર્ણયની રાહ જોઇશ ….બાય એન્ડ ગુડ નાઈટ …..”